John Byrne

John Frederick Byrne (født 1. februar 1961 i Manchester i England) er en irsk tidligere fotballspiller som spilte i angrep i sin aktive karriere. Han er mest kjent for sine opphold hos klubbene York City FC, Queens Park Rangers FC og Brighton & Hove Albion FC, men også for en rekke andre klubber. Byrne var en del av Irlands tropp både under EM i fotball 1988 og VM i fotball 1990.

 Klubbkarriere 
Byrne begynte sin fotballkarriere hos den nordengelske klubben York City FC i 1979, hvor han spilte 175 seriekamper og scoret 55 mål fordelt over fem sesonger.Sporting-heroes.net – Profile, John Byrne (Besøkt 13. oktober 2012) På høsten 1984 spilte York City ligacupkamper (andre runde) mot Queens Park Rangers FC, som umiddelbart meldte interesse for Byrne. I slutten av oktober meldte han overgang til QPR på en overgangssum verdt £115 000. Her dannet han en målfarlig duo med Gary Bannister, og fordelt over fire sesonger spilte han seriekamper og tegnet seg for 30 mål.BBC.co.uk – "We tore Chelsea to shreds" (Av David McIntyre. Publisert 3. januar 2008, besøkt 13. oktober 2012) Han var også med å spille klubben frem til finalen i Milk Cup i 1985/1986-sesongen mot Oxford United FC, men tapte denne 3–0.

I mai 1988 ble Byrne solgt til den franske klubben Le Havre AC på en overgangssum verdt £175 000. Han ankom klubben på samme tid som landsmannen Frank Stapleton, men endte opp med en sesong lenger og fikk 49 seriekamper samt 16 seriemål for Le Havre.Fansnetwork.co.uk – Memories of John Byrne and Mike Sheron as QPR head for Sunderland (Av Clive Whittingham. Publisert 23. mars 2012, besøkt 13. oktober 2012) I september 1990 gikk turen tilbake til England, hvor han skrev under på en kontrakt med Brighton & Hove Albion FC på en overgangssum verdt £120 000. Dette ble for øvrig hans første av i alt tre opphold i klubben. I oktober 1991 gikk turen videre til Sunderland AFC for £225 000, hvor han utmerket seg med å score i samtlige runder av FA-cupen (totalt syv mål) med unntak av finalen mot Liverpool FC, hvor Sunderland tapte 0–2.Sussex Life.co.uk – Interview with John Byrne (Besøkt 13. oktober 2012)

Etter nøyaktig ett år hos Sunderland ble Byrne signert av Millwall FC for en overgangssum verdt £250 000. Der spilte han 17 kamper, men slet med å finne veien til målmaskene og ble følgelig lånt ut til Brighton & Hove Albion på vårsesongen 1993. I november 1993 ble han solgt til Oxford United, hvor han spilte 55 seriekamper og scoret 18 mål på to sesonger. I februar 1995 gikk Byrne på en fri overgang tilbake til Brighton & Hove Albion, hvor han avsluttet sin aktive karriere etter avslutningen av 1995/1996-sesongen.

 Landslagskarriere 
Byrne sin landslagsdebut for  den 5. februar 1985 i en vennskapskamp mot  (1–2). Han ble siden tatt ut i troppen til EM i fotball 1988 av landslagstrener Jack Charlton, men fikk ikke spille noen av Irlands tre gruppespillkamper. Han ble deretter tatt ut i troppen til VM i fotball 1990, men fikk heller ikke der spille noen av Irlands gruppespillkamper. Totalt spilte Byrne 23 landskamper og scoret fire mål for Irland.

 Meritter 
York City FC
 4. divisjon (1): 1983/1984

 Referanser 

 Eksterne lenker 

  Footballdatabase.eu – Player, John Byrne
  National-football-teams.com – John Byrne – Spillerprofil

Kategori:Irske fotballspillere
Kategori:Spillere i Fotball-EM 1988
Kategori:Spillere i Fotball-VM 1990
Kategori:Fotballspillere for York City FC
Kategori:Fotballspillere for Queens Park Rangers FC
Kategori:Fotballspillere for Le Havre AC
Kategori:Fotballspillere for Brighton & Hove Albion FC
Kategori:Fotballspillere for Sunderland AFC
Kategori:Fotballspillere for Millwall FC
Kategori:Fotballspillere for Oxford United FC
Kategori:Personer fra Manchester
Kategori:Fødsler i 1961